ROMĂNIA                                                                                                                                                                                                                  
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
Nr.SC 2018-5682/12.03.2018


RAPORT DE SPECIALITATE
Privind retragerea dreptului de folosinţă al Ministerului Educaţiei Naţionale prin Inspectoratul Şcolar  Judeţean Timiş  asupra imobilului în care funcţionează Grădiniţa  cu Program Prelungit nr. 33 , înscris în CF 411844 Timişoara.
	

     Având în vedere Expunerea de motive nr. SC 2018-5682/12.03.2018 a Primarului Municipiului Timişoara şi Proiectul de hotărâre privind retragerea dreptului de folosinţă al Ministerului Educaţiei Naţionale prin Inspectoratul Şcolar  Judeţean Timiş  asupra imobilului înscris în CF 411844 Timişoara, în care funcţionează Grădiniţa  cu Program Prelungit nr. 33,	
     Facem următoarele precizări:
    Terenurile şi clădirile în care îşi desfăşoară activitatea unităţile de învăţământ preuniversitar - grădiniţe, şcoli generale (primare şi gimnaziale), licee, grupuri şcolare, seminarii teologice, şcoli profesionale şi şcoli postliceale au trecut în domeniul public al Municipiului Timişoara în conformitate cu art.166 alin.4 din Legea Învăţământului nr.84/1995, modificat în baza art.1 din O.U.G nr. 30/14.04.2000 şi au fost preluate prin Protocolul nr.592/31.01.2001, SC2000-001481/01.02.2001 încheiat în baza Legii Învăţământului nr.84/1995 între Inspectoratul Şcolar Timiş şi Primăria Municipiului Timişoara.
     Conform art.112 alin.2 din <LLNK 11995    84 11 211   0 32>Legea Educaţiei Naţionale nr.1/2011, "Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale".
     Prin Hotărârea Consiliului Local nr. 299/28.07.2017 a fost aprobată  documentaţia „AUDIT ENERGETIC + EXPERTIZA LOCALĂ CORP VECHI + DALI + SF, şi realizarea obiectivului de investiţii “AUDIT ENERGETIC + EXPERTIZA LOCALA CORP VECHI + DALI + SF + PT + AC GRADINIŢA P.P. NR. 33, TIMIŞOARA, JUD. TIMIŞ”,  lucrare  propusă a fi  realizată cu finanţare din fonduri europene în cadrul Programului Operaţional Regional (POR) 2014-2020- Axa prioritară 4.
      În  anul 1999   au fost   intabulate  construcţiile,  în cartea  funciară nr. 411844 Timişoara  şi   a fost  înscris  ca sarcină dreptul de folosinţă al Ministerului Educaţiei Naţionale prin Inspectoratul Şcolar  Judeţean Timiş asupra  imobilului în baza Legii invăţământului nr.84/1997 abrogată de  art. 361, Titlul VII  Legea  nr. 1 din 5 ianuarie 2011 la data 09-02-2011.
     Una din condiţiile de implementare  a proiectului în cadrul Programului Operaţional Regional (POR) 2014-2020- Axa prioritară 4 este  ca  imobilul să nu fie grevat de sarcini.
         La această dată  imobilul - construcţii şi teren - face parte din domeniul public al Municipiului Timişoara în administrarea Consiliului  Local, conform  prevederilor art. 112, alin. 2 din <LLNK 11995    84 11 211   0 32>Legea Educaţiei Naţionale nr.1/2011, iar utilizatorul actual este  Grădiniţa cu program Prelungit nr. 33, fapt care impune retragerea dreptului de folosinţă al Ministerului Educaţiei Naţionale prin Inspectoratul Şcolar  Judeţean Timiş asupra  imobilului înscris în CF  nr. 411844 Timişoara.  
     Având în vedere  cele expuse   în prezentul raport  apreciem că:
      -  proiectul de hotărâre privind  retragerea dreptului de folosinţă al Ministerului Educaţiei Naţionale prin Inspectoratul Şcolar  Judeţean Timiş  asupra imobilului - construcţii şi teren - situat în str. Olimpiadei nr. 6, în care funcţionează Grădiniţa  cu Program Prelungit nr. 33, înscris în CF nr. 411844 Timişoara, îndeplineşte condiţiile pentru a fi supus dezbaterii şi aprobării Consiliului Local al Municipiului Timişoara.


      PT. ŞEF SERVICIU,	                                                                         CONSILIER,	
          Anca Lăudatu                                                                                        Ioana Ciucur                                                               

